
[image: G_111]ОБЩИНА БУРГАС 		    	      BURGAS MUNICIPALITY
8000 Бургас, ул.”Александровска” № 26		       	            26, Aleksandrovska Street, 8000 Burgas, Bulgaria
телефон: 056/840915-19; факс: 056/841314		       	            Phone: +35956/840915-19; Fax: +35956/841314
електронна поща: obshtina@burgas.bg			            e-mail: obshtina@burgas.bg
[image: ]www.burgas.bg                                                                                                www.burgas.bg [image: ]



ДО
ОБЩИНСКИ СЪВЕТ
ГР. БУРГАС



ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Продажба на общинско жилище, находящо се в гр. Бургас, ж.р. Меден Рудник, блок № 56 (456), вход А (1), етаж 1, апартамент - ляв, на наемател, настанен по административен ред.

УВАЖАЕМИ  ОБЩИНСКИ СЪВЕТНИЦИ,

В Община Бургас е постъпило писмо с вх.№53-00-615/19.12.2024г. от ОП „Общински имоти“ с искане от М. К. К. за закупуване на общинско жилище, находящо се в гр. Бургас, ж.р. Меден Рудник, блок №56 (456), вх. А (1) ет. 1, ап. - ляв, ж.р. Меден Рудник, гр. Бургас, със застроена площ 82,95 кв. м, с прилежащо избено помещение № 2 с площ  5,64 кв.м, ведно с 1,338 % идеални части от общите части на сградата, равняващи се на 10,20 кв.м и 1,338 %  от правото на строеж върху общинска земя, в което е настанена по административен ред, съгласно Заповед № 1199/14.05.2019 г., Заповед № 1348/04.05.2023 г., пренастанена с последваща моя Заповед № 2543/01.08.2024г. и Заповед №2777/23.08.2024г.
Жилището се намира в осеметажен едропанелен жилищен блок, построен през 1982 г. и се състои от дневна, две спални, кухня, баня и тоалетна, подробно описано в Акт № 10566/28.01.2025 г. за частна общинска собственост. Същото е отразено с идентификатор 07079.653.498.1.2 в одобрените Кадастрална карта и Кадастрални регистри (КККР) на гр. Бургас, при съседни самостоятелни обекти в сградата: на същия етаж - няма; под обекта - няма; над обекта - 07079.653.498.1.4;
Съгласно цитираните заповеди, заявителят живее в общинското жилище, без прекъсване повече от 5 години, заплаща редовно наемната цена, изпълнява всички задължения, произтичащи от сключения договор за наем с Община Бургас, удостоверено със служебна бележка № 08-00-47/1/24.01.2025 г. от ОП „Общински имоти“ и съгласно Протокол №6/08.11.2024 г. (т. 6) на комисия в състав, определен с Решение на Общински съвет - Бургас по т.3 от Протокол №2/21.11.2023 г. и с моя Заповед №4055/05.12.2023 г., отговаря на условията за закупуване на общинското жилище.
В изпълнение разпоредбата на чл. 41, ал. 2, във връзка с чл. 22, ал. 3 от Закона за общинската собственост (ЗОС) е възложена от Община Бургас и изготвена оценка от оценител на недвижими имоти, вписан в регистъра на независимите оценители, с която е определена пазарна оценка на описания имот в размер на       148 000 (сто четиридесет и осем хиляди) лева. 
Данъчната оценка на апартамента възлиза на 41 553, 40 лева (четиридесет и една хиляди петстотин петдесет и три лева и четиридесет стотинки).
Предложението за продажба на общинско жилище е в изпълнение на Програмата за управление и разпореждане с общинската собственост на Община Бургас за 2024 г. и е част от устойчивата политика на Общината за подкрепа на граждани на Бургас, изпитващи необходимост от жилищно настаняване извън свободния пазар на наемните отношения. Усилията на Община Бургас в тази посока целят от една страна помощ на наши съграждани с по-нисък социален статус, и от друга страна – подкрепа на граждани с активен професионален принос към развитието на Бургас и на общността, които имат необходимост от осигуряване на място за пребиваване. Даването на възможност за закупуване на общинско жилище при условията и реда на съответните нормативни документи и при доказано постигане на изискванията, заложени в тях са естествена крачка за продължаване на подкрепата към съответните граждани, като едновременно с това Общината успява да развива и надгражда активната си жилищна политика, осигурявайки нов жилищен фонд. 
Тези политики до голяма степен подкрепят заложените в Програмата за демографско развитие на Община Бургас цели и приоритети, и предстои да бъдат надграждани с осигуряване на жилищно настаняване на целеви групи специалисти, чието професионално присъствие би послужило като двигател за развитието на конкретна сфера от икономическия, здравния или социален живот на Общината. 
Предвид изложеното и на основание правомощията ми по чл. 73, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам, на основание чл. 21, ал. 1, т. 8 от Закона за местното самоуправление и местната администрация, чл. 47, ал. 1, т. 3 и ал. 2 от Закона за общинската собственост, чл. 40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от 08.11.2024 г. на комисията по чл. 8, ал. 1 от цитираната наредба, в състав, определен с Решение на Общински съвет - Бургас по т. 3 от Протокол №2/21.11.2023 г. и с моя Заповед №4055/05.12.2023 г., което подкрепям изцяло, Общински съвет - Бургас да вземе следните

Р  Е  Ш  Е  Н  И  Я:

1. Променя предназначението на общинско жилище, актувано с Акт                  №10566/28.01.2025 г. за частна общинска собственост, находящо се в гр. Бургас,       ж.р. Меден Рудник, блок № 56 (456), вх. А (1), ет. 1, ап. - ляв, от „жилище за настаняване под наем на граждани с установени жилищни нужди“ в „жилище за продажба“.
2. Допълва Програмата за управление и разпореждане с общинска собственост за 2024г., приета по т. 2 от дневния ред на проведеното на 14.02.2024г. заседание на Общински съвет – Бургас (Протокол № 7), в Раздел ІІ – „Продажба по реда на ЗОС, без търг или конкурс“, точка 1 – „Продажба на общински апартаменти на наематели, настанени по административен ред“, с посочения в т.1 имот.
3. Да се продаде на М. К.  К., ЕГН , общинско жилище, находящо се в гр. Бургас, ж.р. Меден Рудник, блок №56 (456), вх. А (1) ет. 1, ап. - ляв, ж.р. Меден Рудник, гр. Бургас, със застроена площ 82,95 кв. м, с прилежащо избено помещение № 2 с площ  5,64 кв.м, ведно с 1,338 % идеални части от общите части на сградата, равняващи се на 10,20 кв.м и 1,338 %  от правото на строеж върху общинска земя, с идентификатор 07079.653.498.1.2 в одобрените Кадастрална карта и Кадастрални регистри (КККР) на гр. Бургас, при съседни самостоятелни обекти в сградата: на същия етаж - няма; под обекта - няма; над обекта - 07079.653.498.1.4, за сумата от 148 000 (сто четиридесет и осем хиляди) лева.
Приложение: 
Писмо с вх.№ 53-00-615/19.12.2024г. с приложено искане; Заповед                     № 1199/14.05.2019 г., Заповед  № 1348/04.05.2023 г., Заповед № 2543/01.08.2024г. и Заповед №2777/23.08.2024г. на Кмета на Община Бургас; Удостоверение за данъчна оценка №5202001587/ 31.01.2025 г.; Пазарна оценка на оценител на имоти, член на КНОБ; Протокол № 6/08.11.2024г. на комисията по чл.8 от Наредбата по чл.45а от ЗОС; Акт № 10566/ 28.01.2025г.; Схема от СГКК –  гр. Бургас; Служебна бележка с № 08-00-47/1/24.01.2025г. от Директора на ОП „Общински имоти“ – Бургас.




ДИМИТЪР НИКОЛОВ
Кмет на Община Бургас

[bookmark: _GoBack]

3

image1.png




image2.png




